laion/Wikipedia-Exotic huggingface dataset:
וואהנגה

וואהנגה (באנגלית: Vahanga) הוא אטול קטן ולא מיושב, המהווה חלק מקבוצת אקטון שבארכיפלג טואמוטו, הפולינזיה הצרפתית, ואשר שייך לאיי גמבייה. וואהנגה ממוקם 9 ק"מ מערבית לטנארונגה ו-1362 ק"מ דרום-מזרחית לטהיטי. זהו אטול מעגלי בקוטר של 3.6 ק"מ, שטח אדמה של 3.8 קמ"ר ושטח כולל של 12.6 קמ"ר (כולל הלגונה). זהו אטול נמוך עם מנחת בצד הצפון-מערבי של האי ליד בית לבן, אך אין גישה ללגונה. האזכור הראשון של אטול זה נעשית על ידי הנווט הפורטוגלי פדרו פרננדש דה קיירוש שצפה באיים ב-5 בפברואר 1606 וקרא להם בשם Las Cuatro Coronadas ("ארבעת העטורים"), אך תצפיתו לא תועדה במלואה. התיעוד הברור הראשון לגבי האי נעשה על ידי החוקר יו קאמינג (אנ') שביקר במקום באונייתו "Discoverer" בפיקוד הקברניט סמואל גרימווד. בשנת 1833 הגיע לאטול הנווט תומאס אבריל על ספינת הסוחר שלו "Amphitrite", ובשנת 1837 ביקר בו לורד אדוארד ראסל, מפקד ה-HMS Actaeon, השם שניתן לקבוצה. בעבר הוא היה בבעלות אדם בשם קפטן ניקולס, אך הוא נפדה בשנת 1934. וואהנגה מארח צמחייה המורכבת מעצי קוקוס, פורטולקה צהובה, Cassytha filiformis, וירבוזיים כגון המין Achyranthes aspera var. velutina. בשנת 2007, פרויקט אקולוגי שנערך על ידי אוניברסיטת אוקלנד והאגודה האורניתולוגית של פולינזיה נועד למגר את החולדות הפולינזיות בוואהנגה שהתיישבו באטול, להחזיר את האיזון למערכת האקולוגית התומכת במיני ציפורים כמו יונת הקרקע הפולינזית וביצנית פולינזית. מיזם קודם משנת 2000 נכשל במטרה זו.[דרוש מקור] מאטוריוואבו טנאררו טנארונגה קבוצת אקטון אי בודד Sailing Directions, Pub 126, "Pacific Islands" NIMA 2002; page 12 מדיה וקבצים בנושא וואהנגה בוויקישיתוף רשימת אטולים (בצרפתית) "Population". Institut de la statistique de la Polynésie française. נבדק ב-26 בספטמבר 2014. {{cite web}}: (עזרה) Brand, Donald D. The Pacific Basin: A History of its Geographical Explorations The American Geographical Society, New York, 1967, p.136. Kelly, Celsus, O.F.M. La Austrialia del Espiritu Santo. Pacific Island: Eastern-Pacific - Geographical handbook series, James Wightman Davidson and Naval Intelligence Division, editions Naval Intelligence Division, 1945, p.224. Archaeology of Mangareva and neighboring atolls by Kenneth Pike Emory, editions Kraus, 1971, p.58-60. Flora of French Polynesia by Jacques Florence, editions IRD, 2004, p.344 Flora of French Polynesia by Jacques Florence, editions IRD, 2004, p.145 Flora of French Polynesia by Jacques Florence, editions IRD, 2004, p.50 CEPF SMALL GRANT FINAL PROJECT COMPLETION REPORT
תיגרינית

תִיגרִינית (ትግርኛ, תִגרִניה בתעתיק לעברית) היא שפה שמית ושפתם של התִגְרַים היושבים במחוז תיגראי שבצפון אתיופיה, ובמרכז אריתריאה (הללו מכונים תגרניה) שם היא גם אחת משתי השפות הרשמיות של המדינה. השפה מדוברת גם על ידי הג'בארטה (תיגרינים מוסלמים), ובמדינת ישראל בפי מיעוט מהעולים מאתיופיה (רובם המכריע של העולים דוברי אמהרית). בישראל, יש המכנים את השפה תיגרית בשוגג, ולכן נוצר לעיתים בלבול בינה לבין שפת התיגרה (הקרובה לתיגרינית ומדוברת באריתריאה ובקרן אפריקה). עד המאה ה-19 כל הספרות הדתית והחילונית כולל הכרוניקות של קיסרי אתיופיה נכתבה בשפת הגעז (אתיופית קלאסית) בלבד. לפיכך כמעט ואין ספרות עתיקה בשפות אחרות, כולל אמהרית, למרות היותה שפת החצר הקיסרית כבר מהמאה ה-13. קטע הכתב הקדום ביותר בתיגרינית התגלה בלוגוסרדה שבדרום אריתריאה ומתוארך למאה ה-13. התיגרינית התפתחה במאה ה-4 לערך, משפת הגעז, השפה השמית הקדומה של אתיופיה. התיגרינית מדוברת בחבל תיגראי שבצפון אתיופיה וברמת אריתריאה, שם היא משמשת כאחת השפות הרשמיות. לתיגרינית מספר ניבים, המדוברים בחבלים שונים בתיגראי ואריתריאה. מספר דובריה כשפת אם עומד על כ-3.5 מיליון אתיופים וכ-3 מיליון אריתראים. כשפה שנייה דוברים אותה כ-2–3 מיליון איש. בישראל דוברים את השפה אלפים בודדים שעלו מאתיופיה ועשרות אלפים מבקשי מקלט ומחוסרי מעמד מאריתריאה. התיגרינית נכתבת בכתב הגעז בדומה לאמהרית. אמהרית תיגרינית, באתר אנציקלופדיה בריטניקה (באנגלית) ערך זה הוא קצרמר בנושא שפות ובנושא אפריקה. אתם מוזמנים לתרום לוויקיפדיה ולהרחיב אותו.
מארקו ג'אליני

מארקו ג'אליני (באיטלקית: Marco Giallini; נולד ב-4 באפריל 1963) הוא שחקן קולנוע ותיאטרון איטלקי. מארקו ג'אליני נולד ברומא, איטליה למשפחה ממעמד הפועלים. הוא למד באקדמיה לאמנויות המשחק בעיר והחל לשחק בתיאטרון. בשנת 1986 ביצע את הופעת המשחק הראשונה שלו בתפקיד ללא קרדיט בסרט "Grandi magazzini" בתור פקיד משרדי. בשנת 1988 שיחק בסרטו הראשון של הבמאי פולביו וצל; "Rorret" בתור סטודנט. בשנת 2004 שיחק בסרט הדרמה "לא לזוז" בכיכובה של פנלופה קרוז, שהוקרן לראשונה בפסטיבל הקולנוע בקאן 2004 והוא מבוסס על הרומן עטור הפרסים שכתבה מרגרט מזנטיני. בשנת 2007 שיחק בתור אלפרו דאנזי בסדרת הדרמה הרפואית "Medicina generale" ברשת הטלווזייה Rai 1. בשנת 2012 הוא זכה בפרס "רצועת הכסף" עבוד משחקו בסרט "כל השוטרים הם נבלות"; בבימויו של סטפאנו סולימה. הוא קיבל פרס זה גם בשנת 2014 ו-2016. בשנת 2015 שיחק בסרט הקומדיה "אם ירצה האל" בבימויו של אדוארדו פלקון. בשנת 2016 הוא שיחק בסרט "זרים מושלמים" בבימויו של פאולו ג'ינובזה, ובשנת 2017 שיחק בסרטו הבא של ג'ינובזה, "המקום"; דרמת מתח לצד השחקנית ויטוריה פוצ'יני. בשנת 2018 שיחק בסרט "סלח לנו על חובותינו" שביים אנטוניו מוראביטו עבור שירות הזרמת המדיה נטפליקס. ג'אליני היה נשוי לאשתו לורדנה במשך 25 שנים, ונולדו להם שני ילדים. הוא הפך לאלמן ביולי 2011, כאשר אשתו מתה מדימום מוחי. מדיה וקבצים בנושא מארקו ג'אליני בוויקישיתוף אתר האינטרנט הרשמי של מארקו ג'אליני (באיטלקית) מארקו ג'אליני, במסד הנתונים הקולנועיים IMDb (באנגלית) מארקו ג'אליני, באתר AllMovie (באנגלית) מארקו ג'אליני, באתר Rotten Tomatoes (באנגלית) מארקו ג'אליני, במסד הנתונים הקולנועיים KinoPoisk (ברוסית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
ג'סי מיי לי

ג'סיקה מיי לי (באנגלית: Jessica Mei Li; נולדה ב-27 באוגוסט 1995) היא שחקנית תיאטרון, קולנוע וטלוויזיה אנגלייה. לי נולדה בברייטון לאם אנגלייה ואב סיני. גדלה ברדהיל, סארי, ויש לה אח גדול. היא למדה במכללת ריגייט. היא החלה ללמוד שפות באוניברסיטה, אך נשרה. בזמן שעבדה עם ילדים עם צרכים מיוחדים, היא הצטרפה לתיאטרון הנוער הלאומי בשנת 2015 ולמדה באופן חלקי בבית הספר למשחק בין השנים 2016–2017. לי ביצעה את הופעת הבכורה שלה בפברואר 2019 בתפקיד קלאודיה קסוול בהצגה "הכל אודות חוה" בתיאטרון נואל קאוורד, לצד ג'יליאן אנדרסון ולילי ג'יימס. ההפקה הוקרנה בטלוויזיה בערוצים בינלאומיים באמצעות התיאטרון הלאומי בהופעה חיה. בשנת 2021 כיכבה לי בתפקיד ראשי בדמותה של אלינה סטרקוב בסדרת הטלוויזיה של נטפליקס, "צל ועצם", עיבוד לסדרת ספרי הפנטזיה מאת לי ברדוגו. בשנת 2021 לוהקה לתפקיד בסרטו של אדגר רייט, "אתמול בלילה בסוהו". מדיה וקבצים בנושא ג'סי מיי לי בוויקישיתוף ג'סי מיי לי, ברשת החברתית אינסטגרם ג'סי מיי לי, במסד הנתונים הקולנועיים IMDb (באנגלית) ג'סי מיי לי, באתר Metacritic (באנגלית) ג'סי מיי לי, במסד הנתונים הקולנועיים KinoPoisk (ברוסית) "Spring Roundup" (PDF). Reigate College. נבדק ב-17 בפברואר 2020. {{cite web}}: (עזרה) "Jessie Mei Li". Independent Talent Group. נבדק ב-17 בפברואר 2020. {{cite web}}: (עזרה) "The ones to watch: meet the next generation of megastars". 14 בפברואר 2021. נבדק ב-14 בפברואר 2021. {{cite web}}: (עזרה) Wood, Alex (4 בינואר 2019). "Full All About Eve cast joining Gillian Anderson and Lily James confirmed". נבדק ב-18 בפברואר 2020. {{cite web}}: (עזרה) McPhee, Ryan (13 בפברואר 2019). "Read the Reviews for London's All About Eve, Starring Gillian Anderson and Lily James". נבדק ב-18 בפברואר 2020. {{cite web}}: (עזרה) Kanter, Jake (2 באוקטובר 2019). "'Shadow And Bone': 'Westworld's Ben Barnes & 'Last Night In Soho's Jessie Mei Li Among Cast For Netflix Series". נבדק ב-2 באוקטובר 2019. {{cite web}}: (עזרה) Last Night in Soho, נבדק ב-2021-05-18 Mankiewicz, Joseph L. "Press Release: All About Eve" (PDF). The Corner Shop. נבדק ב-17 בפברואר 2020. {{cite web}}: (עזרה)
באטן (פירושונים)

האם התכוונתם ל... באטן – מושג איסלמי שמשמעותי פנימי מחלת באטן – מחלה הגורמת לניוון תאי עצב אישים: ג'יין באטן – טייסת ניו זילנדית ג'נסון באטן – נהג מרוצים בריטי פיונה באטן – שחקנית אנגלייה
פאסטליין (2021)

פאסטליין (2021) היה אחד מאירועי הצפייה בתשלום של ארגון ההיאבקות האמריקאי, ה-WWE, ששודר בערוץ של ה-WWE Network. האירוע כלל את שני המותגים (Raw וסמאקדאון), ונערך ב-21 במרץ 2021, באולם הטרופיקנה פילד שבסיינט פיטרסברג, פלורידה. האירוע היה האירוע השישי בסדרת אירועי פאסטליין והראשון מאז שנת 2019. האירוע היה האירוע הראשון ששודר בגרסה האמריקאית של ה-WWE Network לאחר ההתמזגות עם שירות הזרמת המדיה, Peacock. האירוע כלל קרבות שנבעו מעלילות מתוסרטות גם מ-Raw וגם מסמאקדאון. באירוע TLC: שולחנות, סולמות וכיסאות, שנערך בדצמבר 2020, רנדי אורטון ניצח את "השד" בריי וויאט בקרב Firefly Inferno. לאחר הקרב, אורטון העלה את גופו של "השד" באש, כששפך עליו דלק. לאחר המקרה, אלכסה בליס, שחברה לשורותיו של "השד" במשך חודשים, החלה לרדוף אחר אורטון במתכונת שבועית, ואף גרמה לו להפסיד במספר קרבות. ב-15 במרץ בפרק של התוכנית Raw, בליס אתגרה את אורטון לקרב בין מגדרי באירוע פאסטליין, אתגר שאליו אורטון נענה בחיוב. באירוע תא ההדחות, רידל זכה באליפות ארצות הברית לאחר שניצח את האלוף לשעבר, בובי לאשלי, ואת ג'ון מוריסון בקרב משולש. ב-1 במרץ בפרק של התוכנית Raw, מנהיג קבוצת רטרביושן, מוסטפא עלי, ניצח את רידל בקרב שאינו היה על התואר. כתוצאה מכך, הוא קיבל הזדמנות להתמודד על אליפות ארצות הברית נגד רידל שבועיים לאחר מכן בתוכנית, כאשר במקרה זה הוא כשל בניסיונו לזכות בתואר. לאחר מכן, עלי איתגר את רידל לקרב נוסף על תוארו של האחרון דרך הרשת החברתית, טוויטר, אתגר שבסופו של דבר הפך לקרב רשמי בין השניים. אז, הוכרז שקרב זה יהיה חלק מהמופע המקדים לאירוע. אתר האינטרנט הרשמי של פאסטליין פאסטליין, במסד הנתונים הקולנועיים IMDb (באנגלית) האירוע התקיים ללא קהל ששילם כרטיס עקב מגפת הקורונה בארצות הברית, אף על פי שהאירוע הכיל קהל וירטואלי כחלק מחווית הצפייה ThunderDome. ג'קס ובייזלר תגנה על אליפות זוגות הנשים של ה-WWE נגד בלאייר ובנקס ביג אי יגן על האליפות הבין יבשתית נגד אפולו קרוז נקאמורה נגד רולינס מקינטייר נגד שיימוס (קרב ללא חוקים) בליס נגד אורטון רומן ריינס יגן על האליפות האוניברסלית נגד דניאל בריאן
גאורג ארליך

גאורג ארליך (בגרמנית: Georg Ehrlich;‏ 22 בפברואר 1897 – 1 ביולי 1966) היה פסל יהודי-אוסטרי. הוא התגורר בלונדון משנת 1938 והיה אזרח בריטי ב-1947. ארליך נולד בווינה. בין השנים 1912 עד 1915 למד באוניברסיטה לאומנויות ומלאכה, בווינה, אצל האדריכל אוסקר סטרנאד. במהלך מלחמת העולם הראשונה הוא שירת בצבא האוסטרי 1915–1918. לאחר המלחמה עסק למחייתו בליטוגרפיה ותחריטים. בגלל השפל הכלכלי שלאחר מלחמת העולם הראשונה באוסטריה עבר למינכן (1919–1921) ואז לברלין (1921–1923). הוא חזר לווינה בשנת 1924, והחל לעסוק כמעט אך ורק לפיסול. ב־27 בנובמבר 1930 הוא התחתן עם האמנית בטינה ארליך, שכמוהו, הייתה יהודייה. אחרי האנשלוס במרץ 1938 הוא נשאר בלונדון, שם היה באותה תקופה. אשתו הצטרפה אליו לשם ביולי 1938 והביאה רבות מיצירותיו. הוא הפך לאזרח בריטי בשנת 1947. הוא נבחר לחבר באקדמיה המלכותית לאמנויות בשנת 1962. משנת 1951 ארליך סבל מבעיות לב. הוא עבר לאיטליה בשנת 1963, ולאחר מכן לשווייץ. ארליך נפטר בלוצרן ב־1 ביולי 1966 ונקבר בבית הקברות המרכזי בווינה. ארליך הציג באקדמיה המלכותית עשר פעמים, כולל תערוכה אחת לאחר מותו בשנת 1967. תערוכות אחרות כוללות: הביאנלה בוונציה, (ביתן אוסטרי), 1932, 1934, 1936 ו-1958 תערוכת פריז העולמית, 1937 (מדליית זהב) גלריה מתיסן, לונדון, 1939 פיסול בבית, תערוכת המועצה לאמנויות, 1946 גלריות לסטר, 1950 האקדמיה המלכותית הסקוטית, תערוכה 125, 1951 פסטיבל אלדברג, 1964 יצירותיו של ארליך מוצגות בגלריית טייט, במועצה לאמנות הבריטית, במוזיאון הבריטי ובמוזיאון ויקטוריה ואלברט. עבודתו "האוהבים הצעירים" ניצבת בגן קתדרלת סנט פול בלונדון. עבודות אחרות כוללות: ילד איטלקי, 1935 בנג'מין בריטן, אוסף פרטי (יציקת גבס בגלריית הדיוקנאות הלאומית, לונדון 1951) ילד עומד, 1951 ילד חולה, 1951 פליט, 1951 ילד וילדה עם גור, בית הספר התיכון הייסטינגס, בורבג', לסטרשייר, 1956 ראש סוס, 1956 שור בגודל מלא, וינה, 1960 (הוענק לו פרס וינה לאמנויות יפות) פיטר פירס (יציקת גבס בגלריית הדיוקנאות הלאומית, לונדון 1963) מדיה וקבצים בנושא גאורג ארליך בוויקישיתוף
ניסאן דיזל ספייס ראנר 7

ניסאן דיזל ספייס ראנר 7 (ביפנית: 日産ディーゼル・スペースランナー7, באנגלית: Nissan Diesel Space Runner 7) הוא אוטובוס קטן, מתוצרת חברת האוטובוסים UD Trucks Corporation (אנ') (ביפנית: UDトラックス株式会社), קרויה גם: Nissan Diesel), שהייתה בבעלות ניסאן אשר יוצר בין השנים 1994–2003 ביפן. "ניסאן דיזל ספייס ראנר 7" יועד בעיקר כאוטובוס תיירים. "ניסאן דיזל ספייס ראנר 7" מוגדר כאוטובוס שיש בו סיפון יחיד לנוסעים. 25 מושבים. דלתות כניסה: 1. מנוע דיזל אחורי. "U-EN210DAN" – יוצר משנת 1994. "KC-EN211DAN" – יוצר משנת 1995. "KC-EN250DAN" – יוצר משנת 1995. "KK-EN252DAN" – יוצר משנת 1999. "ניסאן דיזל ספייס ראנר 7" "ניסאן דיזל ספייס ראנר 7" ניסאן ניסאן דיזל ספייס דרים ניסאן דיזל ספייס ראנר RM ניסאן דיזל ספייס ראנר A מדיה וקבצים בנושא ניסאן דיזל ספייס ראנר 7 בוויקישיתוף "ניסאן דיזל ספייס ראנר 7" chuko-bus.com/small/post-10659 "ניסאן דיזל ספייס ראנר 7" content/uploads/zasekihyou
אברהם זילברשץ

אברהם (אבי) זילברשץ (נולד 1 במאי 1947) הוא מדען מחשב ישראלי אמריקאי, פרופסור למדעי המחשב באוניברסיטת ייל. נולד בחיפה לוורה ויוסף. למד בפנימייה הצבאית לפיקוד שליד בית הספר הריאלי העברי בחיפה, וסיים בה את לימודיו בשנת 1965. בשנת 1968 עבר לארצות הברית, שם התאזרח. ב-1976 קיבל תואר דוקטור במדעי המחשב מאוניברסיטת סטוני ברוק. אב לשתי בנות ובן. לאחר קבלת הדוקטורט כיהן זילברשץ כפרופסור באוניברסיטת טקסס עד לשנת 1993. בשנה זו מונה לסגן נשיא במעבדות בל, שם עבד עד 2005. ב-2005 מונה לפרופסור באוניברסיטת ייל, כשעד שנת 2011 עמד בראש המחלקה למדעי המחשב בייל. מחקריו עוסקים במערכות נתונים, הפעלה, אחסון נתונים וניהול רשתות. זילברשץ רשם כחמישים פטנטים וזכה בכעשרים וחמש מלגות מחקר. לאורך שנותיו באקדמיה הנחה לדוקטורט חמישה עשר סטודנטים. היה חבר בוועדה המייעצת לענייני מדע וטכנולוגיה לנשיא קלינטון, יועץ לקרן הלאומית למדע (ארצות הברית) ולגופים פרטיים. זילברשץ הוא מחבר-שותף של מספר ספרי עיון נודעים, וכן כתב מאמרים בנושאי טכנולוגיה ומדיניות שראו אור בניו יורק טיימס, בוסטון גלוב, הרטפורד קורנט, הפינגטון פוסט, ג'רוזלם פוסט, הארץ ועוד. 1996 - עמית ACM. 1997 - פרס SIGMOD (מטעם ACM) 1998 - פרס קארל ו. קארלסטורם למצוינות בחינוך (ACM) 1998, 1999 ו-2004 - פרס נשיא מעבדות בל על יצירתיות יוצאת דופן והצטיינות טכנולוגית. 2000 - עמית IEEE 2002 - פרס טיילור ל. בות (מטעם IEEE) 2009 - עמית AAAS (אנ') 2019 - פרס "מבחן הזמן" של כנס VLDB (אנ') חבר באקדמיה למדעים והנדסה של קונטיקט (אנ') הספרים להם זילברשץ מחבר שותף יוצאים במהדורות מעודכנות לפרקים. הרשימה להלן מתייחסת למהדורה הראשונה של כל ספר: Time-Constrained Transaction Management: Real-Time Constraints in Database Transaction Systems (1996) Operating System Concepts with Java (2006) Database System Concepts (2010) Operating System Concepts (2011) Operating System Concepts Essentials (2013) אתר האינטרנט הרשמי של אברהם זילברשץ אברהם זילברשץ, באתר פרויקט הגנאלוגיה במתמטיקה אברהם זילברשץ, באתר dblp אבי זילברשץ באתר אוניברסיטת ייל מאמרים מאת אבי זילברשץ אבי זילברשץ באתר SIGMOD אבי זילברשץ באתר PRABOOK אבי זילברשץ, באתר "בהשקט ובבטחה" Professor Abraham Silberschatz, awards.acm.org (באנגלית) https://www.computer.org/profiles/abraham-silberschatz http://www.vldb.org/awards_10year.html ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אברהם זילברשץ".
ואייט נאש

מתיו ואייט אלרוד (באנגלית: Matthew Wyatt Elrod; נולד ב-2 באוקטובר 1988) הידוע יותר בשם ואייט נאש, הוא שחקן קולנוע וטלוויזיה ואישיות טלוויזיונית אמריקאית. בשנת 2011, התמודד בעונה ה-22 של תוכנית המציאות האמריקאית "הישרדות-אי הגאולה". בעקבות הופעתו בהשרדות הוא בחר לאמץ את שם הבמה: ואייט נאש (שמו האמצעי בתוספת נאש לעיר הולדתו, נאשוויל) כשם הבמה שלו. נאש הופיע בתפקיד קמרון בסדרה "הוליווד הייטס" בערוץ ניקלודיאון, התפרסם בתור קורט פלטשר בסדרה "אנשים לבנים יקרים" בנטפליקס והחל משנת 2019 הוא מגלם את דמותו של צ'ארלס סמית' בסדרת הטלוויזיה "ריברדייל" של רשת The CW. אלרוד השתתף בעונה ה-22 של תוכנית המציאות האמריקאית "הישרדות" (Survivor: Redemption Island) כאחד מ-16 המתמודדים החדשים של העונה. אלרוד סיים במקום השביעי, והיה החבר השישי בחבר המושבעים שקבע את הזוכה. לאחר סיום העונה נעשתה לאלרוד פניה לחזור לעונה ה-26 של הישרדות, אך הוא סירב. בעקבות הופעתו בהישרדות, אלרוד (הידוע כיום בשם ואייט נאש) הופיע בדרמה "Nick at Nite" בתפקיד משני. לאחר מכן הוא הופיע בסרטים קצרים ושיחק בתפקידי אורח בסדרות הטלוויזיה "1600 פן" ו-"פילגש". לאחר מכן, נאש לוהק לתפקיד נייג'ל רייט, טייס המסוק וחברה של ג'נה מרשל, בסדרה "שקרניות קטנות". ב-24 בפברואר 2014 פורסם כי נאש לוהק לגלם את דמותו של כריסטופר בעיבוד הטלוויזיה של Lifetime לספר "עלי כותרת עפים ברוח", ו. ס. אנדרוז, בו שיחק לצד רוז מקייבר. בשנת 2015, נאש כיכב בתפקיד ראיין, המתואר כמוזיקאי שאפתן דרומי, בעיבוד לרומן הנמכר ביותר של קארן קינגסברי "הגשר" אשר שודר בבכורה בערוץ הולמרק. בשנת 2016 הוא השתתף בסרט ההמשך "הגשר חלק 2" לצד קייטי פינדלי. בשנת 2016 לוהק נאש לתפקיד קורט פלטשר, עורך מגזין ההומור בקמפוס ובנו של נשיא המכללה, בסדרה של נטפליקס "אנשים יקרים לבנים". בשנת 2017 נאש כיכב כספנסר בסרט המקורי של הולמרק "Like Cats and Dogs" לצד קאסידי גיפורד. ואייט נאש, ברשת החברתית אקס (טוויטר) ואייט נאש, במסד הנתונים הקולנועיים IMDb (באנגלית) "'Petals on the Wind' stars talk whirlwind filmmaking -- and whether they're rooting for Christopher and Cathy". insidetv.ew.com. נבדק ב-23 במאי 2014. {{cite web}}: (עזרה) https://www.ew.com/article/2011/05/16/survivor-redemption-island-finale-matt-elrod-andrea https://www.cinemablend.com/television/Survivor-Redemption-Island-Watch-Season-Finale-32024.html http://www.realityblurred.com/realitytv/2013/02/survivor-caramoan-shambo-matt-said-no/ "Wyatt Nash" (באנגלית אמריקאית). נבדק ב-2016-08-27. "'Pretty Little Liars' Season 4: Wyatt Nash cast as Nigel – who is this mysterious new man in Rosewood?" (באנגלית אמריקאית). 2013-05-29. נבדק ב-2016-08-27. "'Petals on the Wind' casts 'Pretty Little Liars' actor Wyatt Nash". zap2it.com. נבדק ב-23 במאי 2014. {{cite web}}: (עזרה) "Wyatt Nash". myLifetime.com. נבדק ב-2016-08-27. Wagmeister, Elizabeth (2015-08-01). "'Petals on the Wind' Alum to Star in Hallmark Channel's 'The Bridge' Adaptation" (באנגלית אמריקאית). נבדק ב-2016-08-27. Petski, Denise (2016-02-04). "'Karen Kingsbury's The Bridge Part 2′ Premiere Moved Up'; 'Time To Dance' In Works" (באנגלית אמריקאית). נבדק ב-2016-08-27. Petski, Denise (2016-09-07). "'Dear White People' Netflix Series Casts Nia Jervier & Wyatt Nash As Recurring" (באנגלית אמריקאית). נבדק ב-2016-09-14. "Wyatt Nash as Spencer on Like Cats & Dogs | Hallmark Channel". Hallmark Channel. נבדק ב-2017-04-10.
ברנדון פ. בל

ברנדון פ. בל (באנגלית: Brandon P. Bell; נולד ב-13 בינואר 1985) הוא שחקן אמריקאי, הידוע בעיקר בתפקידיו בסדרות הטלוויזיה "הוליווד הייטס" ו"אנשים לבנים יקרים". בל הוא יליד דאלאס, טקסס. הוא למד באוניברסיטת דרום קליפורניה עם מלגת לימודים בחוג לדרמה. לפני שהתמקד במשרה מלאה בקריירת המשחק שלו, בל שיחק כדורגל במשך 7 שנים כשנסע לצרפת וזכה עם קבוצתו במדליית הזהב בגביע ארצות הברית הפתוח. בל קיבל את התפקיד של ג'ייק מדסן בסדרת הטלוויזיה "הוליווד הייטס" בשנת 2012. בשנת 2017 הוא כיכב כטרוי פיירבנקס בסרט הדרמה הקומית "אנשים לבנים יקרים" לצד לוגן בראונינג, שעובד לסדרה של נטפליקס באותו שם. ברנדון פ. בל, במסד הנתונים הקולנועיים IMDb (באנגלית) "'Dear White People' Series Coming to Netflix". Collider. 5 במאי 2016. נבדק ב-27 ביולי 2018. {{cite web}}: (עזרה) "Man Crush Mondays: 12 Things to love about Brandon Bell". SheKnows Media. 22 בדצמבר 2016. נבדק ב-27 ביולי 2018. {{cite web}}: (עזרה) "Thursday Morning Man: Brandon P. Bell!". Greg In Hollywood. 22 בדצמבר 2016. נבדק ב-27 ביולי 2018. {{cite web}}: (עזרה) Evans, Greg (21 ביולי 2016). "Netflix's 'Dear White People' Casts Brandon P. Bell & Logan Browning". Deadline (באנגלית אמריקאית). נבדק ב-14 בינואר 2018. {{cite web}}: (עזרה)
לוגן בראונינג

לוגן לוריס בראונינג (באנגלית: Logan Laurice Browning; נולדה ב-9 ביוני 1989) היא שחקנית אמריקאית. היא ידועה בעיקר בתפקידה כסמנתה וייט בסדרת הדרמה הסאטירית של נטפליקס "אנשים לבנים יקרים". בראונינג נולד באטלנטה, ג'ורג'יה. אמה לבנה ואביה אפרו-אמריקאי. הוריה המאמצים הם אפרו-אמריקאים. היא למדה באוניברסיטת ואנדרבילט בנאשוויל, טנסי. את הופעת הבכורה שלה היא עשתה בשנת 2004 בסדרת הנוער "סאמרלנד" שם גילמה את קארי. לאחר מכן שיחקה בסדרה של ניקלודיאון "מדריך ההישרדות של נד" בשנים 2005–2006. היא הופיעה גם כמושא האהבה של דיז'ון טלטון בקליפ לשיר "Wild Out". בשנת 2007, כיכבה בראונינג כאחת הדמויות הראשיות, סשה, בסרט "בראץ: הסרט", המבוסס על קו בובות האופנה הפופולרי. בשנת 2009 בראונינג הצטרפה לקאסט של "Meet the Browns" במהלך העונה השנייה, והחליפה את בריאנה גולד בתפקיד בריאנה אורטיז. היא הופיעה בקצרה בקליפ "Rockstar" של פרימה ג'י ובקליפ "U Got Me" של B5. ל לאחר מכן היה לה תפקיד חוזר בסדרת הטלוויזיה של דיסני XD, "שני מלכים". היא הופיעה בשני פרקים של סדרת הטלוויזיה "המעגל הסודי", סדרת טלוויזיה המבוססת על רומנים באותו שם מאת לי ג'יי סמית'. באפריל 2012 לוהקה בראונינג לתפקיד ג'לנה הווארד בסדרת הטלוויזיה "על המגרש" של VH1. לפני ששיחקה בסדרה "על המגרש" בראונינג לא הייתה רקדנית מקצועית. היא לוהקה בזכות יכולת המשחק שלה ולמדה ריקוד במשך 8 חודשים לפני צילומי הסדרה. בראונינג כיכבה לצדה של כוכבת "על המגרש", קתרין ביילס, בסדרה הקומית "Shit Southern Women Say" של ערוץ יוטיוב. ביולי 2016 פורסם כי בראונינג תשתתף בתפקיד סמנתה ווייט בסדרת הדרמה הסאטירית של נטפליקס, "אנשים לבנים יקרים" לצד ברנדון פ. בל. בשנת 2017 לוהקה בראונינג לתפקיד ליזי בסרט האימה של נטפליקס, "שלמות". הסרט יצא לאקרנים ב-24 במאי 2019. מדיה וקבצים בנושא לוגן בראונינג בוויקישיתוף לוגן בראונינג, ברשת החברתית אקס (טוויטר) לוגן בראונינג, ברשת החברתית אינסטגרם לוגן בראונינג, במסד הנתונים הקולנועיים IMDb (באנגלית) לוגן בראונינג, באתר AllMovie (באנגלית) לוגן בראונינג, באתר Rotten Tomatoes (באנגלית) לוגן בראונינג, במסד הנתונים הקולנועיים KinoPoisk (ברוסית) "'Dear White People' actress Logan Browning on Hollywood and giving back". ESPN. 3 בפברואר 2017. {{cite web}}: (עזרה) "Breakfast Club: The Cast Of 'Dear White People' Talks Interracial Dating, Use Of The N-Word + More (Minute 26:40)". WWPR-FM Power 105.1. "Southern Women Channel". YouTube. נבדק ב-4 באוגוסט 2016. {{cite web}}: (עזרה) "Netflix's 'Dear White People' Casts Brandon P. Bell & Logan Browning". Deadline. 21 ביולי 2016. {{cite web}}: (עזרה) N'Duka, Amanda (18 בדצמבר 2017). "'Dear White People' Star Logan Browning Joins Allison Williams In 'The Perfection'". Deadline Hollywood. Los Angeles, California: Penske Media Corporation. נבדק ב-16 באפריל 2019. {{cite web}}: (עזרה)
הרמן סדרברג

הרמן אדוורד סדרברג (באנגלית: Herman Edvard Cederberg;‏ 7 בספטמבר 1883 – 30 בינואר 1969) היה שחיין פיני, שהתמודד באולימפיאדת הקיץ 1908 ובאולימפיאדת 1912. הוא זכה באליפויות פיניות בשחייה: 100 מטר חופשי: 1906, 1907 1000 מטר חופשי: 1906 200 מטר חזה: 1906, 1907 100 מטר הצלת חיים: 1908, 1912 4 × 50 מטר שליחים חופשי: 1908 Siukonen, Markku (2001). Urheilukunniamme puolustajat. Suomen olympiaedustajat 1906–2000. Suuri olympiateos (בפינית). Jyväskylä: Graface. p. 96. ISBN 951-98673-1-7. מדיה וקבצים בנושא הרמן סדרברג בוויקישיתוף הרמן סדרברג, באתר olympedia.org "Herman Cederberg Olympic Results". אורכב מ-המקור ב-17 באפריל 2020. נבדק ב-28 באוגוסט 2016. {{cite web}}: (עזרה) Mallon, Bill; Buchanan, Ian (2001). The 1908 Olympic Games: Results for All Competitors in All Events, With Commentary. Jefferson, North Carolina, United States: McFarland. p. 252. ISBN 978-0-7864-0598-5. Mallon, Bill; Buchanan, Ian (2001). The 1908 Olympic Games: Results for All Competitors in All Events, With Commentary. Jefferson, North Carolina, United States: McFarland. p. 255, endnote 30. ISBN 978-0-7864-0598-5. ערך זה הוא קצרמר בנושא פינלנד ובנושא אישים. אתם מוזמנים לתרום לוויקיפדיה ולהרחיב אותו.